**Сергеј Јесењин – ПЕСМА О КЕРУШИ**  
  
У свитање, у појати ниској,  
где се злати рогоза гомила,  
седморо је штенади риђасте,  
седморо је кучка оштенила.  
  
Лижући их језиком црвеним,  
миловала штенад све до мрака,  
и копнео снег је загрејани,  
испод њеног топлога стомака.  
  
Кад је јато кокошака лених  
задремало на мотки седећи,  
пошао је сељак натмурени,  
свих седоро носећи у врећи.  
  
Мучећи се да им приђе мало  
трчала је кроз наносе меке...  
и дуго је, дуго је дрхтало  
незамрзло огледало реке.  
  
Кад се натраг вукла по пртини  
лижућ своје тело ознојено,  
месец јој се над кућом учини  
као једно риђе штене њено.  
  
Гледала је у висину модру,  
жалосни се урлик дуго чуо,  
танки месец клизио по своду  
и у поља за брег утонуо.  
  
Немо, ко од сиротиње бедне,  
када камен баце јој из шале,  
у снег су се псеће очи њене  
као златне звезде скотрљале.

Драги, шестаци, данас ћемо анализирати песму познатог руског песника Сергеја Јесењина – „Песму о керуши“.

***Ваш задатак ће бити да најпре прочитате песму и покушате сами да препознате мотиве и песничке слике, стих, строфу и риму, а потом погледате комплетну анализу која вам је овде дата.***

*(проф. Марина Глинос)*

**Сергеј Јесењин** (1895-1925) је био руски песник, који је важио за једног од најбољих песника светске књижевности. Због свог порекла са села, он је себе сматрао „песником села“ и у многим својим песмама узимао је мотиве са села и из сеоског живота. Његове најпознатије песме: „Писмо мајци“, „Бреза“, „Црни Човек“, „Чежња“ итд.

**„Песма о керуши“**

Књижевни род: лирика

Књижевна врста: елегија

**Основни мотив:** Велика љубав кује према својим кучићима и неизмерна туга и бол због губитка истих.

**Мотиви (кључне речи):**

1. јутро, штенад (кучићи), куја (мајка)
2. материнске груди, рађање
3. вече, домаћин тмури
4. дрхтај
5. тама, Месец, умирање
6. бол, јаук
7. очи, златни сјај, снег

**Песничке слике:**

неизмерна материнска љубав,

страх и немоћ од непријатеља (човека),

неутешна мајка умире са својим болом

\*Куја представља склад и лепоту у природи, мајчинску љубав, али и тугу и очај, а изнад свега – немоћ да се одупре суровости човека који јој одузима оно највредније у њеном животу – њену децу.

**Метрика стиха:**

Стих: десетерац (стих од дест слогова)

Строфа: катрен (строфа од 4 стиха)

Рима: укрштена (абаб)

**Стилске фигуре:**

Епитети:топле, материнске груди, млак сок, прут јак, свод плави...

Поређење: „Месец ... као једно од кучића њених“

„очи псеће ... као златни сјај звезда...“

Контраст: јутро – вече, рађање – смрт,

материнство (љубав) – окрутност (мржња и зло)